biswa921/hiwiki-latest-pages-articles-raw huggingface dataset:
नाशपाती

नाशपाती (अंग्रेजी: Pear ; वानस्पतिक नाम :) एक फल है। नाशपाती भी सेब से जुड़ा एक उप-अम्लीय फल है, लेकिन इसमें शर्करा अधिक तथा अम्ल कम पाया जाता है। यह मूल रूप से उत्तरी अफ्रीका, पश्चिमी यूरोप का निवासी था और पूर्वी जंबुद्वीप तक इसका विस्तार हुआ करता था। यह एक मध्यम ऊंचाई का पेड़ होता है जो  तक पहुंचता है, प्रायः ऊपर ऊंचा, संकरा किरीट आकार होता है। इसकी कुछ प्रजातियां झाड़ रूपी भी होती हैं, जिनकी ऊंचाई अधिक नहीं होती।

इसकी पत्तियां एक एक करके दायें बाएं व्यवस्थित होती हैं व सीधी  लम्बी, कुछ प्रजातियों में चमकदार हरी, तो कुछ अन्य प्रजातियों में घने रजतवर्णी रोयें से ढंकी हरी होती हैं। इनका आकार चौड़ा ओवल से लेकर संकरा भालानुमा भी होता है। अधिकतर नाश्पाती की प्रजातियाँ पर्णपाती होती हैं, किन्तु दक्षिण-पूर्वी एशिया में एक-दो प्रजातियां सदाबहार भी पायी जाती हैं। अधिकतर ठंड सहने वाली कुछ सख्त होती हैं, जिनमें शीत ऋतु में शून्य के नीचे  से शून्य के नीचे  तापमान सहने की क्षमता होती है। जो सदाबहार प्रजातियाँ होती हैं, उनकी क्षमता मात्र शून्य के नीचे  ही होती है।

नाशपाती के औषधीय गुण
नाशपाती में बहुत से विटामिन्स और खनिज होते हैं इसलिए इसको खाने से हमारे शरीर को विटामिनों और आहारीय खनिजों की पूर्ति हो जाती है। नाशपाती में आहारीय रेशों की अच्छी मात्रा होती है, जोकि पाचन तन्त्र को मजबूत बनाता है। नाशपाती खाने से कब्ज ठीक हो जाती है|  नाशपाती में प्रतिऑक्सीकारक (एंटीऑक्सीडेंट) और विटामिन सी की अधिकतम मात्रा की वजह से हमारी प्रतिरक्षा तंत्र को मजबूती प्रदान करता है और नाशपाती में आयरन की प्रचुर मात्रा पाए जाने के कारण हीमोग्लोबिन का स्तर बढ़ता है जो रक्ताल्पता (एनीमिया) से लड़ने में सहायक होता है
 

शीर्ष दस उत्पादक देश उत्पादन (टन मे) टिप्पणी 	 12,625,000	 F  	 840,516	  	 799,180 	  	 537,400	  	 520,000 	 F 	 425,000 	 F  	 349,420 	  	 325,000	 F  	 325,000 	 F  	 224,000	 F  पुरे दुनिया मे  20,105,683	 A चिह्न नहीं = आधिकारिक आकड़े, P = आधिकारिक आकड़े, F = एफ़.ए.ओ अनुमान, * = अनाधिकारिक/अर्ध-आधिकारिक/मिरर आंकड़े, C = गणित आंकड़े, A = सकल (आधिकारिक, अर्ध-आधिकारिक, या अनुमान सम्मिलित हो सकते हैं);
स्रोत: संयुक्त राष्ट्र खाद्य एवं कृषि संगठन: आर्थिक एवं सामाजिक विभाग: सांख्यिकी प्रभाग

सन्दर्भ

श्रेणी:फल
श्रेणी:यूरोप के फल
श्रेणी:यूरोप के फूल
श्रेणी:एशिया के फल
श्रेणी:एशिया के फूल
चंपक

right|thumb|200px|चंपक
चंपक (Michelia champaca) अथवा सोनचंपा, मैगनोलिएसिई (Magnoliaceae) कुल का पौधा है। माइचीलिया (चंपक) वर्ग के पौधे दक्षिण-पूर्वी एशिया (भारत, चीन तथा मलाया द्वीपसमूह) में पाए जाते हैं।

चंपक का पेड़ आठ से लेकर दस मीटर तक ऊँचा होता है और इसका फूल सुनहले रंग का तथा सुगंधयुक्त होता है। ये पौधे बगीचों में सुगंध के लिये लगाए जाते हैं। चंपे का इत्र इसी के फूलों से बनाया जाता है। असम प्रदेश में चंपक की पत्तियाँ रेशम के कीड़ों को खिलाई जाती हैं और उन कीड़ों से 'चंपा रेशम' निकालते हैं।

 उपयोग 
right|thumb|200px|पीले रंग का चम्पक
 पूजा के लिये
 बालिकाओं एवं स्त्रियों का गजरा
 नवबधू का सेज सजाने के लिये
 इत्र बनाने के लिये

 सन्दर्भ 

श्रेणी:वृक्ष
श्रेणी:भारतीय वृक्ष
पराग (पत्रिका)

पराग बच्चों की एक हिन्दी पत्रिका है जो प्रति मास प्रकाशित होती है। पराग पत्रिका अपने प्रकाशन के दौरान 'नन्हे मुन्नों के लिए' शीर्षक के अंतर्गत इस वर्ग के बच्चों का साहित्य प्रकाशित किया करती थी जिसे पाठकों से अपने नन्हें भाई–बहनों को सुनाने का आग्रह भी होता था।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
साबू

साबू प्राण कुमार शर्मा द्वारा रचित बाल काॅमिक्स पत्रिका चाचा चौधरी के दूसरे प्रमुख पात्र का नाम है। इनका प्रकाशन डायमण्ड कॉमिक्स करती है। साबू जूपीटर का निवासी है।

 साथी 
 चाचा चौधरी
 राकेट (कुत्ता)
 डगडग (ट्रक)

 शत्रु
 राका - साबू के समान बेहद ताकतवर मगर बहुत हिंसक प्रवृत्ति का एक खुंखार डाकू जो संयोगवश घटना में अमृत को विष समझकर पी जाता है, और सामान्य से कहीं ज्यादा ताकतवर होने साथ वह अजर-अमर होता है। चाचा चौधरी उसे मानवजाति और पृथ्वी दोनों के लिए नुकसान मानते हैं। उसे कई बार साबू और चाचा मुश्किल भरी कैद में रखते मगर वह छुठ कर वापिस तबाही मचाता। राका और साबू की भिड़न्त बेहद रोमांचक होती है, जिसमें साबू जख्मी होने वह उसकी बुरी पिटाई करता है।
 गोबर सिंह - एक डाकू जो सदैव चाचा और साबू का अहित करने की तिकड़में सोचता।
 धमाका सिंह - गोबर सिंह का साथी।

 सन्दर्भ 

श्रेणी:बाल काॅमिक्स पत्रिका
श्रेणी:चाचा चौधरी
श्रेणी:डायमण्ड कॉमिक्स के पात्र
श्रेणी:कॉमिक्स के पात्र
नन्हे सम्राट

नन्हे सम्राट बच्चों की एक हिन्दी पत्रिका है जो प्रति मास प्रकाशित होती है। इसके संपादक निखिल रंजन हैं। ये झारखंड के डालटनगंज के निवासी हैं।  
 सन्दर्भ 
Me

 

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
पर्णिन अश्व तारामंडल

thumb|पर्णिन अश्व तारामंडल
पर्णिन अश्व या पॅगासस (अंग्रेज़ी: Pegasus) तारामंडल पृथ्वी के उत्तरी भाग से आकाश में नज़र आने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। पुरानी खगोलशास्त्रिय पुस्तकों में इसे अक्सर एक परों वाले घोड़े के रूप में दर्शाया जाता था। प्राचीन यूनानी कथाओं में पॅगासस एक पंखदार उड़ने वाला घोड़ा था। संस्कृत में "पर्ण" का मतलब "पंख" या "पत्ता" होता है, "पर्णिन" का मतलब "पंखवाला" होता है और "अश्व" का मतलब "घोड़ा" होता है। कुछ स्रोतों ने इस तारामंडल को "हयशिर" का भी नाम दिया है, जो रामायण में चर्चित एक दिव्यास्त्र का नाम था।

 तारे 
पर्णिन अश्व तारामंडल में सत्राह मुख्य तारे हैं, हालांकि वैसे इसमें दर्ज़नों तारे स्थित हैं। सन् २०१० तक इनमें से नौ सितारों के इर्द-गिर्द परिक्रमा करते ग्रहों की मौजूदगी क बारे में वैज्ञानिकों को ज्ञात था। इस तारामंडल के कुछ तारों के नाम इस प्रकार हैं -

 बायर नामांकन  नाम  अंग्रेज़ी नाम  नाम का अर्थ (अरबी में)            α  मरकब  Markab  घोड़े की जीन            β  साएद  Scheat  टांग            γ  अल-जानिब  Algenib  बग़ल            ε  एनफ़  Enif  नाक            ζ  हुमाम  Homam  जोशीला आदमी            η  मतर  Matar  वर्षा का सौभाग्यशाली तारा            θ  बहाम  Baham  ढोर-मवेशी            μ  सैद अल-बरी  Sadalbari  उत्तम वाले का सौभाग्यशाली तारा

 इन्हें भी देखें 
 तारामंडल

 सन्दर्भ 

*
श्रेणी:तारामंडल
चौदहवीं का चाँद

चौदहवीं का चाँद बॉलीवुड की एक फिल्म है जो 1960 में प्रदर्शित हुई। इसका निर्देशन मोहम्मद सादिक़ ने और निर्माण गुरु दत्त ने किया था। इसमें गुरु दत्त स्वयं वहीदा रहमान और रहमान के साथ मुख्य भूमिका में हैं। 1959 की कागज़ के फूल की असफलता के बाद ये गुरु दत्त के लिये कामयाब फिल्म रही और साल की सबसे ज्यादा कमाई करने वाली फिल्मों में से एक हुई। रवि द्वारा निर्मित संगीत लोकप्रिय हुआ था।

चौदहवीं का चाँद का तात्पर्य पूर्णमासी के चाँद से है जो उर्दू में सुंदर स्त्री के लिये एक उक्ति है। मुसलमानों की धारणा अनुसार चौदह दिनों के चाँद का हिजरी कैंलडर में महत्व है।

 संक्षेप 
फिल्म की कहानी उत्तर भारत में लखनऊ शहर की है, जहाँ इस्लामिक और नवाबी संस्कृति पनपी है। इस शहर में रहने वाले तीन सबसे अच्छे दोस्तों में से दो को जमीला नाम की एक ही महिला से प्यार हो जाता है। असलम (गुरु दत्त) और नवाब (रहमान) इस प्रेम त्रिकोण में जमीला (वहीदा रहमान) के साथ पड़ गए दो दोस्त हैं। हर गुरु दत्त फिल्म के अभिन्न हिस्सा, जॉनी वॉकर, अपने हास्य अंदाज में अभिनय करते हैं।

 मुख्य कलाकार 
 गुरु दत्त — असलम 
 वहीदा रहमान — जमीला 
 रहमान — प्यारे मोहन / नवाब साहिब 
 जॉनी वाकर — मिर्ज़ा 
 मीनू मुमताज़ — रिहाना 
 मुमताज़ बेगम — प्यारे मोहन की माँ 
 टुन टुन — नसीबाँ 
 फरीदा ज़लाल —

 संगीत  

 नामांकन और पुरस्कार 
प्राप्तकर्ता और नामांकित व्यक्तिपुरस्कार वितरण समारोहश्रेणीपरिणाम  रहमान फिल्मफेयर पुरस्कार  फ़िल्मफ़ेयर सर्वश्रेष्ठ सहायक अभिनेता पुरस्कार   रवि  फ़िल्मफ़ेयर सर्वश्रेष्ठ संगीतकार पुरस्कार   शकील बदायूँनी ("चौदहवीं का चाँद")  फ़िल्मफ़ेयर सर्वश्रेष्ठ गीतकार पुरस्कार   मोहम्मद रफ़ी ("चौदहवीं का चाँद")  फ़िल्मफ़ेयर सर्वश्रेष्ठ पार्श्व गायक पुरस्कार   सागीर उस्मानी  फ़िल्मफ़ेयर सर्वश्रेष्ठ कथा पुरस्कार   बिरेन नाग  फ़िल्मफ़ेयर सर्वश्रेष्ठ कला निर्देशन पुरस्कार   

सन्दर्भ

 बाहरी कड़ियाँ 
 

श्रेणी:1960 में बनी हिन्दी फ़िल्म
श्रेणी:उर्दू फ़िल्में
श्रेणी:रवि द्वारा संगीतबद्ध फिल्में
दिसपुर

दिसपुर (Dispur) भारत के असम राज्य के कामरूप महानगर ज़िले में स्थित एक शहर है, जो असम राज्य की राजधानी भी है। यह गुवाहाटी का एक उपनगर है।"North East India: A Systematic Geography," Narendra Nath Bhattacharyya, Rajesh Publications, 2005, ISBN 9788185891620

 विवरण 
दिसपुर को सन १९७३ मे राज्य की राजधानी का दर्जा मिला क्योंकि इससे पहले राज्य की राजधानी शिलाँग थी लेकिन मेघालय के गठन के पश्चात शिलौंग मेघालय के हिस्से मे आ गया। दिसपुर के दक्षिण में पौराणिक वशिष्ठ मंदिर और शंकरदेव कलाक्षेत्र स्थित हैं। शंकरदेव कलाक्षेत्र सन १९९० मे अस्तित्व मे आया था क्योंकि क्षेत्र मे एक कला केन्द्र की कमी पिछले कई वर्षों से महसूस की जा रही थी। दिसपुर के पडो़स मे एक पुरातन नगर जतिया स्थित है जहां पर राज्य का सचिवालय स्थित है।

 इन्हें भी देखें 
 गुवाहाटी
 कामरूप ज़िला

 सन्दर्भ 

श्रेणी:कामरूप महानगर ज़िला
श्रेणी:असम के नगर
श्रेणी:कामरूप महानगर ज़िले के नगर
श्रेणी:गुवाहाटी
श्रेणी:भारत में नियोजित नगर
श्रेणी:गुवाहाटी में मुहल्ले
*
अमरूद

300px|right|thumb|लाल अमरूद का फल
अमरूद ( वानस्पतिक नाम : सीडियम ग्वायवा, प्रजाति सीडियम, जाति ग्वायवा, कुल मिटसी) एक फल देने वाला वृक्ष है। वैज्ञानिकों का विचार है कि अमरूद की उत्पति   वेस्ट इंडीज़ से हुई है।

परिचय
भारत की जलवायु में अमरूद इतना घुल मिल गया है कि इसकी खेती यहाँ अत्यंत सफलतापूर्वक की जाती है। पता चलता है कि १७वीं शताब्दी में यह भारतवर्ष में लाया गया। अधिक सहिष्ण होने के कारण इसकी सफल खेती अनेक प्रकार की मिट्टी तथा जलवायु में की जा सकती है। जाड़े की ऋतु में यह इतना अधिक तथा सस्ता प्राप्त होता है कि लोग इसे निर्धन जनता का एक प्रमुख फल कहते हैं। यह स्वास्थ्य के लिए अत्यंत लाभदायक फल है। इसमें विटामिन "सी' अधिक मात्रा में पाया जाता है। इसके अतिरिक्त विटामिन "ए' तथा "बी' भी पाए जाते हैं। इसमें लोहा, चूना तथा फास्फोरस अच्छी मात्रा में होते हैं। अमरूद की जेली तथा बर्फी (चीज) बनाई जाती है। इसे डिब्बों में बंद करके सुरक्षित भी रखा जा सकता है।

अमरूद के लिए गर्म तथा शुष्क जलवायु सबसे अधिक उपयुक्त है। यह गरमी तथा पाला दोनों सहन कर सकता है। केवल छोटे पौधे ही पाले से प्रभावित होते हैं। यह हर प्रकार की मिट्टी में उपजाया जा सकता है, परंतु बलुई दोमट इसके लिए आदर्श मिट्टी है। भारत में अमरूद की प्रसिद्ध किस्में इलाहाबादी सफेदा, लाल गूदेवाला, चित्तीदार, करेला, बेदाना तथा अमरूद सेब हैं।

अमरूद का प्रसारण अधिकतर बीज द्वारा किया जाता है, परंतु अच्छी जातियों के गुणों को सुरक्षित रखने के लिए आम की भाँति भेटकलम (इनाचिंग) द्वारा नए पौधे तेयार करना सबसे अच्छी रीति हैं। बीज मार्च या जुलाई में बो देना चाहिए। वानस्पातिक प्रसारण के लिए सबसे उतम समय जुलाई अगस्त है। पौधे २० फुट की दूरी पर लगाए जाते हैं। अच्छी उपज के लिए दो सिंचाई जाड़े में तथा तीन सिंचाई गर्मी के दिनों में करनी चाहिए। गोबर की सड़ी हुई खाद या कंपोस्ट, १५ गाड़ी प्रति एकड़ देने से अत्यंत लाभ होता है। स्वस्थ तथा सुंदर आकर का पेड़ प्राप्त करने के लिए आरंभ से ही डालियों की उचित छँटाई (प्रूनिग) करनी चाहिए। पुरानी डालियों में जो नई डालियाँ निकलती हैं उन्हीं पर फूल और फल आते हैं। वर्षा ऋतु में अमरूद के पेड़ फूलते हैं और जाड़े में फल प्राप्त होते हैं। एक पेड़ लगभग ३० वर्ष तक भली भाँति फल देता है और प्रति पेड़ ५००-६०० फल प्राप्त होते हैं। कीड़े तथा रोग से वृक्ष को साधारणात: कोई विशेष हानि नहीं होती।

अमरूद के अद्भुत गुण
अमरूद मीठा और स्वादिष्ट फल होने के साथ-साथ कई औषधीय गुणों से भरा हुआ है। सर्दियों में अमरूद खाने के फायदे ही फायदे हैं। दंत रोगों के लिए अमरूद रामबाण साबित होता है। अमरूद के पत्तों को चबाने से दांतों के कीड़ा और दांतों से सम्बंधित रोग भी दूर हो जाते हैं। इसके अलावा भी ये कई औषधीय गुणो के लिए जाना जाता है।http://www.amarujala.com/feature/lifestyle/lifestyle-special/guava-health-benefits-winters/?page=0
अमरुद का उत्पादन २०११ देश १० लाख टन भारत १७.६ चीन ४.४ थाईलैंड २.६ पाकिस्तान १.८ मेक्सिको १.६ इण्डोनेशिया १.३ब्राज़ील १.२ बांग्लादेश १.० Source: WorldAtlas

 सन्दर्भ 

 बाहरी कड़ियाँ 
 Fruits of Warm Climates: Guava
 California Rare Fruit Growers: Tropical Guava Fruit Facts
 Invasive Species Remedy

श्रेणी:कॉमन्स पर निर्वाचित चित्र युक्त लेख
श्रेणी:फल
वेबदुनिया

वेबदुनिया एक भारतीय समाचार जालस्थल है। यह हिन्दी के साथ साथ तमिल, मलयालम, तेलुगू आदि भाषाओं में उपलब्ध है।

 इतिहास व विकास 

 उत्पाद व सेवायें 
 भारतीय भाषाऑ का पोर्टल
 इण्डिक आइऍमई - भारतीय भाषाओं के लिये टाइपिंग औजार

 प्रमुख घटनायें

 विवाद 

सन्दर्भ

 बाहरी कड़ियाँ 

श्रेणी:सूचना प्रौद्योगिकी
श्रेणी:ईमेल
श्रेणी:अंतरजाल
श्रेणी:अंतरजाल पोर्टल

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
श्रेणी:अंतरजाल
श्रेणी:जाल-पत्रिका
लखीमपुर

लखीमपुर निम्न में से एक हो सकता है:

 ज़िला
 लखीमपुर ज़िला, भारत के असम प्रान्त में एक ज़िला है।
 लखीमपुर खीरी ज़िला भारतीय राज्य उत्तर प्रदेश का एक ज़िला है।

 नगर 
 लखीमपुर भारतीय राज्य उत्तर प्रदेश के लखीमपुर खीरी ज़िले का एक नगर एवं नगरपालिका मण्डल है।
 उत्तरी लखीमपुर भारत के उत्तर पूर्वी राज्य असम के लखीमपुर ज़िले का नगर एवं नगरपालिका मण्डल है।
ए॰ बी॰ बर्धन

thumb|ए बी बर्धन
अर्धेन्दु भूषण बर्धन (25 सितम्बर 1924 – 2 जनवरी 2016) अथवा ए॰बी॰ बर्धन भारत के सबसे पुराने राजनीतिक दलों में से एक भारतीय कम्युनिस्ट पार्टी के भूतपूर्व महासचिव थे। वो ऑल इंडिया डिफ़ेन्स इम्पलॉइज़ एसोसिएशन के उपाध्यक्ष, महाराष्ट्र स्टेट इलेक्ट्रिसिटी फ़ेडरेशन और ऑल इंडिया इलेक्ट्रिक इम्पलॉइज़ फ़ेडरेशन के अध्यक्ष रहे थे।

जीवन परिचय
ए बी बर्धन का जन्म बंगाल के बरिशाल में हुआ था जो अब बांग्लादेश में है। जब वह १५ वर्ष के थे तब वे नागपुर गये जहाँ वे साम्यवाद के अनुयायी बन गये। १९४० में नागपुर विश्वविद्यालय में वे आल इण्डिया स्टुडेण्ट्स फेडरेशन के सदस्य बने। उसी वर्ष वे भारतीय कम्युनिस्ट पार्टी के सदस्य बने जो उस समय प्रतिबन्धित थी। वे नागपुर विश्वविद्यालय छात्रसंघ के अध्यक्ष रहे। उन्होने विधि में स्नातक तथा अर्थशास्त्र में परास्नातक की उपाधि हासिल की थी।

उन्होने नागपुर से अनेक चुनावों में भाग लिया किन्तु केवल १९५७ के महाराष्ट्र राज्य विधान सभा के चुनाव में ही उन्हें सफलता मिली। वे १९६७ और १९८० के लोकसभा चुनावों में नागपुर से हार गये। 

१९९० के बाद वे केन्द्र की राजनीति में आ गये। १९९४ में वे आल इण्डिया ट्रेड यूनियन कांग्रेस के अध्यक्ष बने। १९९५ में वे भारतीय कम्युनिस्ट पार्टी के उप महासचिव बने। १९९६ में इन्द्रजीत गुप्त के पद छोड़ने के बाद बाद वे भारतीय कम्युनिस्ट पार्टी के महाअसचिव बने।

सन्दर्भ

श्रेणी:1924 में जन्मे लोग
श्रेणी:भारतीय राजनीतिज्ञ
श्रेणी:२०१६ में निधन
पंतनगर

thumb|280px|कृषि महाविद्यालय
पंतनगर (Pantnagar) भारत के उत्तराखण्ड राज्य के कुमाऊँ मण्डल के उधमसिंहनगर ज़िले में स्थित एक नगर है। गोविन्द बल्लभ पन्त कृषि एवं प्रौद्योगिकी विश्वविद्यालय तथा पंतनगर विमानक्षेत्र यहां ही स्थित हैं। उत्तर प्रदेश के प्रथम मुख्यमंत्री, गोविन्द बल्लभ पन्त के नाम पर ही इस नगर का नाम पंतनगर रखा गया है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

इतिहास
हिमालय की तलहटी के पास स्थित यह क्षेत्र १९६० से पहले घना जंगल हुआ करता था, जिसका उपयोग उत्तर प्रदेश सरकार द्वारा १९४७ के विभाजन के बाद पश्चिमी पाकिस्तान से आये हिंदू, सिख और अन्य प्रवासियों के पुनर्वास में किया जा रहा था।Ajay S. Rawat. Deforestation and Forest Policy in the Lesser Himalayan Kumaon: Impacts on Peasant Women and Tribal Populations. Mountain Research and Development, Vol. 15, No. 4 (Nov. 1995), pp. 311–322, http://jstor.org/pss/3673807P. C. Tiwari and Bhagwati Joshi. Wildlife in the Himalayan foothills: conservation and management। Indus Publishing, 1997,  १९५४ में, उत्तर प्रदेश सरकार ने भारतीय कृषि अनुसंधान परिषद के तत्कालीन उपराष्ट्रपति, डॉ॰ के॰ आर॰ दामले की अध्यक्षता में एक भारतीय-अमेरिकी टीम को आमंत्रित किया ताकि नैनीताल जनपद के तराई क्षेत्र में एक ग्रामीण विश्वविद्यालय के लिए संभावित स्थल को चुना जाए। इसके बाद, भारत सरकार, तकनीकी सहयोग मिशन और कुछ अमेरिकी भूमि अनुदान विश्वविद्यालयों के बीच एक अनुबंध पर भारत में कृषि शिक्षा को बढ़ावा देने के लिए हस्ताक्षर किए गए।GOI Ministry of Finance, Department of Economic Affairs 1959 Report on the Indo-U.S. Technical Co-operation Programme. New Delhi: GOI, p.157 १७ नवंबर, १८६० को भारत के पहले प्रधान मंत्री जवाहरलाल नेहरू ने विश्वविद्यालय को समर्पित किया था।Uttar Pradesh Agricultural University 1963:14–19 and Charanjit Ahuja "One University That Actually Works" Indian Express, 9 March 1994, p.3 इस विश्वविद्यालय के आस पास धीरे धीरे लोग बसने लगे, और कुछ वर्षों के बाद इसे पंत नगर कहा जाने लगा।

 आवागमन 
पंतनगर में स्थित पंतनगर विमानक्षेत्र सम्पूर्ण कुमाऊँ क्षेत्र का एकमात्र कार्यात्मक हवाई अड्डा है। पंतनगर से एयर इंडिया की दैनिक उड़ानें दिल्ली तक उपलब्ध हैं। इसके अतिरिक्त पंतनगर रेल तथा सड़क मार्ग से भी हल्द्वानी-लालकुआं तथा किच्छा-बरेली इत्यादि नगरों से जुड़ा है।

 पंतनगर के शैक्षणिक संस्थान 

 सामान्य महाविद्यालय 
 कृषि महाविद्यालय
 गृह विज्ञान महाविद्यालय
 पशु चिकित्सा विज्ञान महाविद्यालय
 सामान्य विज्ञान महाविद्यालय
 मत्सय विज्ञान महाविद्यालय

 अभियांत्रिकी संस्थान 
 अभियांत्रिकी महाविद्यालय

 विद्यालय 
 बाल निलयम शिशु विद्यालय
 कैंपस स्कूल
 बेसिक प्राथमिक पाठशाला
 पंतनगर इंटर कालेज, पंतनगर
 राजकीय कन्या इंटर कालेज, पंतनगर

 इन्हें भी देखें 
 उधमसिंहनगर ज़िला

 सन्दर्भ 

श्रेणी:उत्तराखण्ड के नगर
श्रेणी:उधमसिंहनगर जिला
श्रेणी:उधमसिंहनगर ज़िले के नगर
*
करिश्मा कपूर

करिश्मा कपूर हिन्दी फिल्मों की एक प्रसिद्ध अभिनेत्री हैं। वह प्रसिद्ध कपूर ख़ानदान से हैं और करीना कपूर की बड़ी बहन हैं। इनका जन्म 25 जून 1974 को मुम्बई में हुआ था। इन्हौंने बॉलीवुड की कई प्रसिद्ध और इनाम जीतने वाली फ़िल्मों में काम किया है।

 फ़िल्मी सफ़र 
करिश्मा कपूर बॉलीवुड के सुप्रशिद्ध कपूर खानदान से सम्बन्ध रखती है। हम उने लोलो के नाम से भी जानते है, उहोने अपने फ़िल्मी सफर की शुरुआत वर्ष 1992 में आई फिल्म " प्रेम क़ैदी " से की। करिश्मा कपूर बॉलीवुड की सबसे खूबसूरत अदाकाराओं में से एक है , लाजवाब अभिनय और बेहतर नृत्य उनकी कुछ खासियतें है। अपने फ़िल्मी करियर के दौरान करिश्मा ने एक राष्ट्रीय फिल्म पुरस्कार व चार फिल्म फेयर पुरस्कार अर्जित किये।

 प्रमुख फिल्में 

 पुरस्कार 
 1997 - फ़िल्मफ़ेयर सर्वश्रेष्ठ अभिनेत्री पुरस्कार - राजा हिन्दुस्तानी 
 1998 - फ़िल्मफ़ेयर सर्वश्रेष्ठ सहायक अभिनेत्री पुरस्कार - दिल तो पागल है 
 1998 - राष्ट्रीय फ़िल्म पुरस्कार - सर्वश्रेष्ठ सहायक अभिनेत्री पुरस्कार - दिल तो पागल है 
 2001 - फ़िल्मफ़ेयर सर्वश्रेष्ठ अभिनेत्री पुरस्कार - फिज़ा 
 2002 - फ़िल्मफ़ेयर आलोचकों का सर्वश्रेष्ठ अभिनेत्री पुरस्कार - ज़ुबैदा

 सन्दर्भ 

 बाहरी कड़ियाँ 
 

श्रेणी:1974 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:भारतीय हिन्दू
शेर्पा

शेर्पा एक मानव जाति है जिनका मुख्य निवास नेपाल और तिब्बत के हिमालयी क्षेत्रों तथा उसके आसपास के इलाकों में है। तिब्बती भाषा में शर का अर्थ होता है पूरब तथा पा प्रत्यय लोग के अर्थ को व्यक्त करता है; अतः शेर्पा का शाब्दिक अर्थ होता है पूरब के लोग। ये लोग पिछले ६०० वर्षों में पूर्वी तिब्बत से आकर नेपाल के इन इलाकों में बस गए। नेपाल के पहाड़ी क्षेत्रों के लोग शेर्पा स्त्रियों को शेर्पानी कहते हैं।

पर्वातारोहण में सिद्धहस्त होने की इनकी प्रतिभा के कारण नेपाल में पर्वतारोहियों के गाइड तथा सामान ढोने के कार्यों में इन शेर्पाओं की सेवा ली जाती है। इस कारण, आजकल नेपाली पर्वतारोही गाइड को सामान्य रूप से शेरपा कहा जाने लगा है भले ही वो शेरपा समुदाय के हों या ना हों।

इन लोगों की भाषा शेर्पा भाषा है। यह भाषा तिब्बात की पुरानी और पारंपरिक भाषा से ६५% मिलती है ओर ये लोग बौद्ध धर्म मानते है।

 प्रसिद्ध शेर्पा 
  तेन्जिंग नॉरगे शेर्पा - एवरेस्ट पर चढ़ने वाले प्रथम व्यक्ति (सर एडमंड हिलेरी के साथ)
 आप्पा शेर्पा - एवरेस्ट पर सबसे अधिक बार चढ़ने वाले व्यक्ति (अप्रैल 2007 तक)
 बाबुछिरि शेर्पा - एवरेस्ट चोटी पर सबसे अधिक समय तक रहने वाले व्यक्ति
सन्दर्भ

 बाहरी कड़ियां 
 https://web.archive.org/web/20070509144555/http://www.bbc.co.uk/hindi/regionalnews/story/2007/04/070420_sherpa_everest.shtml 

श्रेणी:नेपाल
श्रेणी:पर्वतारोही
किशोर वैज्ञानिक प्रोत्साहन योजना

thumb|किशोर वैज्ञानिक प्रोत्साहन योजना (के. वी. पी. वाई.) मूलभूत विज्ञान के क्षेत्रों में शिक्षावृत्ति का एक राष्ट्रीय कार्यक्रम है
किशोर वैज्ञानिक प्रोत्साहन योजना भारत सरकार द्वारा विद्यालयों तथा स्नातक छात्रों को दी जाने वाली एक छात्रवृत्ति है जिसका संयोजन भारतीय विज्ञान संस्थान, बंगलोर करती है। यह विज्ञान, प्रौद्योगिकी तथा औषधि क्षेत्र में प्रदान की जाती है।

यह छात्रवृत्ति योजना विज्ञान एवं प्रौद्योगिकी विभाग, भारत सरकार द्वारा 1999 में की गई थी। इस योजना का मुख्य उद्देश्य प्रतिभावान एवं अभिप्रेरित विद्यार्थियों की खोज कर उन्हें मूलभूत विज्ञान में अनुसंधान में करियर बनाने लिए प्रोत्साहित करना है। यह कार्यक्रम विद्यार्थियों को अध्धयन में उनकी प्रतिभा को पहचानने में मदद करता है एवं देश की सर्वश्रेष्ठ योग्यता को शोध और विकास के लिए तैयार करता है। चयनित के. वी. पी. वाई. अध्येता को पूर्व-पीएचडी स्तरों तक छात्रवृति एवं आकस्मिक अनुदान प्रदान किया जाता है। इसके अतिरिक्त, के. वी. पी. वाई. अध्येताओं के लिए देश के प्रतिष्ठित शोध एवं शैक्षणिक संस्थानों में ग्रीष्मकालीन शिविरों का आयोजन किया जाता है।

विज्ञान एवं प्रौद्योगिकी विभाग ने के. वी. पी. वाई. कार्यक्रम के आयोजन एवं कार्यान्वयन की सभी जिम्मेदारियाँ भारतीय विज्ञान संस्थान, बेंगलुरु को प्रदान की है। इस योजना के कार्यान्वयन की देख-रेख के लिए एक प्रबंधन समिति एवं एक राष्ट्रीय सलाहकार समिति (NAC) स्थापित की गयी है। के. वी. पी. वाई. कार्यक्रम के दिन-प्रतिदिन एवं शैक्षणिक पहलुओं को एक मूल समिति संचालित करती है। 

 योजना 
 विद्यालय एवम विज्ञान 
 धारा SA -११वीं में प्रवेश पाने वाले छात्रों के लिए
 धारा SB - प्रथम वर्ष विज्ञान (B.Sc./Integrated M.Sc.) के स्नातक छात्रों के लिए
 धारा SP - ११वी या १२वीं के छात्रों के लिए जिन्हे एक विज्ञान के विषय में प्रॉज़ेक्ट खत्म करने पर ही ये मेधा पारितोषिक मिल सकेगा।

 प्रौद्योगिकी 
 धारा EA- प्रथम वर्ष के B.E./B.Tech./B.Arch. के छात्रों के लिए RAJESH KUMAR KSIWART
 धारा EB- द्वितीय वर्ष के B.E./B.Tech./B.Arch. के छात्रों के लिए

 औषधि 
 धारा MA - प्रथम वर्ष के M.B.B.S. छात्रों के लिए

इन्हें भी देखें
राष्ट्रीय प्रतिभा खोज परीक्षा

 बाहरी कड़ियाँ 
 किशोर वैज्ञानिक प्रोत्साहन योजना का जालघर

श्रेणी:भारत में छात्रवृत्तियाँ
श्रेणी:भारत में सरकारी योजनाएँ
बिड़ला प्रौद्योगिकी एवं विज्ञान संस्थान, पिलानी

बिड़ला प्रौद्योगिकी एवं विज्ञान संस्थान (बिट्स पिलानी / BITS Pilani), भारत के सबसे पुराने और अग्रणी प्रौद्योगिकी संस्थानों में से एक है। पिलानी (राजस्थान, भारत) के अलावा बिट्स के कैम्पस गोआ, हैदराबाद और दुबई में भी हैं। यह संस्थान पूर्णतः स्ववित्तपोषित और आवासीय है।

 इतिहास 
यह संस्थान घनश्याम दास बिड़ला के द्वारा 1929 में एक इंटर कॉलेज के रूप में स्थापित किया गया था। द्वितीय विश्व युद्ध के समय, भारत सरकार के रक्षा सेवाओं और उद्योग के लिए तकनीशियनों की आपूर्ति के लिए पिलानी में एक तकनीकी प्रशिक्षण केन्द्र की स्थापना की. 1946 में, यह बिड़ला इंजीनियरिंग कॉलेज में इलेक्ट्रिकल और मैकेनिकल इंजीनियरिंग में डिग्री कार्यक्रमों से परिवर्तित कर दिया गया। [1] 

1964 में, बिड़ला कालेजों कला, वाणिज्य, इंजीनियरिंग, फार्मेसी और विज्ञान के बिड़ला इंस्टीट्यूट ऑफ टेक्नोलॉजी और साइंस (बिट्स) के रूप में मिला दिया गया था। स्थापना की इस अवधि 1964-1970 (विशेषकर) के दौरान में, बिट्स पिलानी के फोर्ड Foundationand से मैसाचुसेट्स इंस्टीट्यूट ऑफ टेक्नोलॉजी [1 के साथ गठबंधन से लाभान्वित समर्थन प्राप्त]. 

बिट्स पिलानी भारत में विस्तार करने के लिए और विदेशों में 2000 के बाद से शुरू कर दिया. नई परिसरों दुबई में स्थापित किए गए थे, संयुक्त अरब अमीरात (2000), गोवा, भारत (2004) और हैदराबाद, भारत (2008). चौथा परिसर 2008 में जवाहरनगर में हैदराबाद, भारत हाकिमपेट एयर फोर्स स्टेशन (), के पास खोला गया था। बिट्स भी एक आभासी विश्वविद्यालय और बंगलौर में एक एक्सटेंशन सेंटर चलाता है।
thumb|270px|सन् १९७८ में बिट्स पिलानी प्रांगण का हवाई दृष्य

 प्रवेश प्रक्रिया 
पिलानी, गोवा और हैदराबाद परिसर 

इन परिसरों में प्रवेश 2005 के बाद से राष्ट्रीय प्रवेश परीक्षा के माध्यम से संशोधित प्रवेश प्रक्रिया के माध्यम से बिट्स प्रवेश परीक्षा (BITSAT) कहा जाता है। BITSAT एक ऑनलाइन परीक्षा है जो 1 मई और 10 जून के बीच कई शहरों में भारत भर में आयोजित किया जाता है। परीक्षा जाँच विषय अंग्रेजी, भौतिकी, रसायन विज्ञान, गणित और तार्किक विचार में सामग्री है और भारत में उच्च माध्यमिक पाठ्यक्रम पर केंद्रित है। भावी छात्रों का अपनी उच्च माध्यमिक परीक्षाओं में भौतिकी, रसायनशास्त्र और गणित में 80% अंक की न्यूनतम अंक प्राप्त करना (60% न्यूनतम - प्रत्येक तीन विषयों में) आवश्यक हैं | 

प्रत्येक एकल बोर्ड के उच्च माध्यमिक परीक्षाओं के सर्वश्रेष्ठ विद्यार्थियों (Toppers) को बिट्स के किसी भी कैम्पस में सीधे प्रवेश की सुविधा है। प्रत्येक वर्ष पूरे भारतवर्ष से लगभग २५ बोर्ड टॉपर्स बिट्स में प्रवेश लेते हैं | बिट्स की स्वीकृति दर बहुत ही कम है (चयनात्मकता - 2007 में 2.08%)

दुबई कैम्पस बिड़ला इंस्टीट्यूट ऑफ टेक्नोलॉजी एंड साइंस, पिलानी के लिए प्रवेश - दुबई के निशान के 12 वीं कक्षा की परीक्षा में सुरक्षित योग्यता पर आधारित है। हालांकि वे वर्ष 2008 के लिए मुख्य प्रवेश परीक्षा के माध्यम से और प्रवेश करने के लिए भी स्थानीय रैंकिंग के लिए जीसीसी छात्रों को प्रोत्साहित करने के लिए महत्व देने की योजना बना रहे हैं।

 प्रतिष्ठा 

 परिसर 
 अन्य परिसर 
 गोवा परिसर 
 दुबई परिसर 
 बिट्स 

 सन्दर्भ 

 बाहरी कड़ियाँ 
 बाइट्स फॉर बिट्स (भास्कर)
 BITS, Pilani - Pilani Campus
 BITS, Pilani - Goa Campus
 BITS, Pilani - Hyderabad Campus
 BITS, Pilani - Dubai Campus

श्रेणी:शिक्षण संस्थान
श्रेणी:राजस्थान में शिक्षा
श्रेणी:भारत में तकनीकी शिक्षा
श्रेणी:भारत के मानद विश्वविद्यालय
बरसात की रात

बरसात की रात  हिन्दी भाषा की एक फ़िल्म है जो 1960 में प्रदर्शित हुई।

 मुख्य कलाकार 
 मधुबाला - शबनम
 भारत भूषण - अमन
 श्यामा - शमा
 चंद्रशेखर
 के एन सिंह
 मुमताज़ बेग़म

 बाहरी कड़ियाँ 
 

श्रेणी:1960 में बनी हिन्दी फ़िल्म
दिल भी तेरा हम भी तेरे

दिल भी तेरा हम भी तेरे  हिन्दी भाषा की एक फ़िल्म है जो 1960 में प्रदर्शित हुई।

 बाहरी कड़ियाँ 
 

श्रेणी:1960 में बनी हिन्दी फ़िल्म
मुग़ल-ए-आज़म

मुग़ले आज़म हिन्दी भाषा की एक फ़िल्म है जो 5 अगस्त 1960 में प्रदर्शित हुई। यह फ़िल्म हिन्दी सिनेमा इतिहास की सफलतम फ़िल्मों में से है। इसे के॰ आसिफ़ के शानदार निर्देशन, भव्य सेटों, बेहतरीन संगीत के लिये आज भी याद किया जाता है।

 संक्षेप 
फ़िल्म अकबर के बेटे शहज़ादे सलीम (दिलीप कुमार) और दरबार की एक कनीज़ नादिरा (मधुबाला) के बीच में प्रेम की कहानी दिखाती है। नादिरा को अकबर द्वारा अनारकली का ख़िताब दिया जाता है। फ़िल्म में दिखाया गया है कि सलीम और अनारकली में धीरे-धीरे प्यार हो जाता है और अकबर इससे नाखुश होते हैं। अनारकली को कैदखाने में बंद कर दिया जाता है। सलीम अनारकली को छुड़ाने की नाकाम कोशिश करता है। अकबर अनारकली को कुछ समय बाद रिहा कर देते हैं। सलीम अनारकली से शादी करना चाहता है पर अकबर इसकी इजाज़त नहीं देते। सलीम बगावत की घोषणा करता है। अकबर और सलीम की सेनाओं में जंग होती है और सलीम पकड़ा जाता है। सलीम को बगावत के लिये मौत की सज़ा सुनाई जाती है पर आखिरी पल अकबर का एक मुलाज़िम अनारकली को आता देख तोप का मुँह मोड देता है। इसके बाद अकबर अनारकली को एक बेहोश कर देने वाला पंख देता है जो अनारकली को अपने हिजाब में लगाकर सलीम को बेहोश करना होता है। अनारकली ऐसा करती है। सलीम को ये बताया जाता है कि अनारकली को दीवार में चिनवा दिया गया है पर वास्तव में उसी रात अनारकली और उसकी माँ को राज्य से बाहर भेज दिया जाता है।

 चरित्र 
 मुख्य कलाकार 
 दिलीप कुमार - शहज़ादा सलीम
 मधुबाला - अनारकली
 पृथ्वीराज कपूर - शहंशाह अकबर
 दुर्गा खोटे - महारानी जोधा बाई
 निगार सुल्ताना - बहार, राजनर्तकी
 अजीत - दुर्जन सिंह
 एम कुमार - संगतराश
 मुराद - राजा मान सिंह
 जलाल आग़ा - युवक सलीम
 विजयलक्ष्मी
 एस नज़ीर
 सुरेन्द्र
 जॉनी वॉकर
 तबस्सुम

 संगीत 
संगीत नौशाद द्वारा दिया गया है। अधिक्तर गीत लता ने गाये हैं।

|

सन्दर्भ

 बाहरी कड़ियाँ 
 

श्रेणी:1960 में बनी हिन्दी फ़िल्म
श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता
श्रेणी:नौशाद द्वारा संगीतबद्ध फिल्में
उसने कहा था

उसने कहा था  हिन्दी भाषा की एक फ़िल्म है जो 1960 में प्रदर्शित हुई।

 मुख्य कलाकार 
 सुनील दत्त
 नन्दा
 राजेन्द्रनाथ
 दुर्गा खोटे
 तरुन बोस
 असित सेन
 लीला मिश्रा
 इन्द्राणी मुखर्जी
 सरिता देवी
 रशीद ख़ान
 प्रवीन कौल
 बेबी शोभा

 बाहरी कड़ियाँ 
 

श्रेणी:1960 में बनी हिन्दी फ़िल्म
ओकलैंड शहर, इंडियाना

ओकलैंड शहर गिबसन काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 2,588 है। 

 इतिहास 
 शिक्षा 
 रोचक तथ्य 
 प्रमुख नागरिक 
 भूगोल 
 डेमोग्राफिक्स 

श्रेणी:इंडियाना के शहर
पोर्टेज, इंडियाना

पोर्टेज पोर्टर काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 33,496 है। 

 इतिहास 
 शिक्षा 
 रोचक तथ्य 
 प्रमुख नागरिक 
 भूगोल 
 डेमोग्राफिक्स 

श्रेणी:इंडियाना के शहर
स्कौटस्बर्ग, इंडियाना

स्कौट्सबर्ग स्कौट काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 6,040 है। 

 इतिहास 
 शिक्षा
 रोचक तथ्य 
 प्रमुख नागरिक 
 भूगोल 
 डेमोग्राफिक्स 

संदर्भ

श्रेणी:इंडियाना के शहर
शैल्बीविल, इंडियाना

शैल्बीविल शैल्बी काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 17,951 है। 

 इतिहास 
 शिक्षा
 रोचक तथ्य 
 प्रमुख नागरिक 
 भूगोल 
 डेमोग्राफिक्स 

श्रेणी:इंडियाना के शहर
साउथ बैंड, इंडियाना

साउथ बैंड सेंट जोसेफ काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 107,789 है। 

 इतिहास 
 शिक्षा
 रोचक तथ्य 
 प्रमुख नागरिक 
 भूगोल 
 डेमोग्राफिक्स 

श्रेणी:इंडियाना के शहर
क़व्वाली

क़व्वाली (उर्दू: قوٌالی,) भारतीय उपमहाद्वीप में सूफ़ीवाद और सूफ़ी परंपरा के अंतर्गत भक्ति संगीत की एक धारा के रूप में उभर कर आई। इसका इतिहास 700 साल से भी ज्यादा पुराना है। वर्तमान में यह भारत, पाकिस्तान एवं बांग्लादेश सहित बहुत से अन्य देशों में संगीत की एक लोकप्रिय विधा है। क़व्वाली का अंतर्राष्ट्रीय स्वरुप नुसरत फतेह अली खान और के गायन से सामने आया।

 उदभव 
पर्शियन सूफ़ी तत्व और परंपरा मे समा या समाख्वानी (سماخوانی) [का रिवाज एक आम बात है। इस समाख्वानी में अक्सर निम्न गीत गाये जाते थे और हैं भी।
 क़सीदा - किसी की तारीफ़ में कहा / लिखा / गाये जाने वाला पद्य रूप 
 हम्द - अल्लाह की तारीफ़ या स्रोत में गाये जाने वाले गीत या कविता।
 नात ए शरीफ़ (नात) - हज़रत मुहम्मद की शान में कविता या गाये जाने वाले गीत।
 मन्क़बत (मनक़बत) - वलियों की शान में कविता या गाये जाने वाले गीत।
 मरसिया - शहीदों की शान में गीत, या गाये जाने वाले गीत।
 ग़ज़ल - प्रेम गीत। चाहे आप अपने ईश्वर से बात करो, या प्रकृती से या प्रेमिका से या अपने आप से।
 मुनाजात - यह एक प्रार्थना है, जिस को दुआ या मुनाजात भी कहा जाता है।

 कव्वाली की विषय सामग्री 

 कव्वाली का स्वरुप 

 चिश्तिया समुदाय में गायन क्रम 
 पुराने मशहूर कव्वाल 
 अज़ीज़ मियाँ कव्वाल
 बहाउद्दीन कुतुबुद्दीन
 हबीब पेइंटर 
 अज़ीज़ वारसी
 ज़फ़र हुसैन खान बदायुनी
 मोहम्मद सईद चिश्ती
 मुंशी रज़ीउद्दीन
 नुसरत फतह अली खान
 साबरी बंधु

 आज के मशहूर कव्वाल 
 बद्र अली खान (उर्फ़ बद्र मियाँ)
 छोटे अज़ीज़ नाजां
 फ़रीद अय्याज़
 मेहर अली शेर अली
 राहत नुसरत फतह अली खान
 रिज़वान मुअज़्ज़म
 अमजद साबरी
 चांद कादरी अफजल चिश्ती
 अजीम नाज़ा

 इन्हें भी देखें 
 पाकिस्तानी संगीत
 भारतीय संगीत
 फिल्मी क़व्वाली

 सन्दर्भ 

 बाहरी कड़ियाँ 
 कव्वाली का उदभव और विकास, ऐडम नैय्यर, लोक विरसा शोध संस्थान, इस्लामाबाद. 1988. 
 वृत्तचित्र: म्यूज़िक ऑफ पाकिस्तान (52 मिनट)
 BBC Radio 3 Audio (45 minutes): The Nizamuddin shrine in Delhi. Accessed November 25, 2010.
 BBC Radio 3 Audio (45 minutes): A mahfil Sufi gathering in Karachi. Accessed November 25, 2010.
 Origin and History of the Qawwali, Adam Nayyar, Lok Virsa Research Centre, Islamabad. 1988.
 QAWWALI PAGE Islamic Devotional Music by David Courtney, Ph.D.

कव्वाली
कव्वाली
कव्वाली
जशपुर

जशपुर (Jashpur) या जशपुर नगर (Jashpur Nagar) भारत के छत्तीसगढ़ राज्य के जशपुर ज़िले में स्थित एक नगर है। यह ज़िले का मुख्यालय भी है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

 जशपुर का भूगोल 
छत्तीसगढ़ में स्थित जशपुर को भौगोलिक दृष्टि से दो भागों में बांटा जा सकता है। इसके उत्तरी भाग को ऊपर घाट और दक्षिणी भाग को नीचाघाट के नाम से जाना जाता है। प्राकृतिक रूप से जशपुर बहुत खूबसूरत है और पर्यटकों को बहुत पसंद आता है। पर्यटक इसके ऊपरी घाट में घने जंगल और पहाड़ व निचले घाट में हरे-भरे खेत देख सकते हैं। पर्यटकों को पहाड़ों और जंगलों की रोमंचक यात्रा व हरे-भरे खेतों में सैर करना बहुत पसंद आता है। जशपुर की अधिकतर जनसंख्या आदिवासी है और यह उराओं जाति से संबंधित हैं। इनका मुख्य काम-धंधा कृषि है।

 पर्यटन स्थल 
 कोटेबिरा एब नदी
जशपुर की कोटेबिरा एब नदी बहुत खूबसूरत है। पर्यटकों को बहुत पसंद आती है। इसके पास ही एक खूबसूरत पहाड़ी है। दूर से देखने पर यह पहाड़ी अधूरे बांध की तरह दिखाई देती है। स्थानीय कथाओं के अनुसार यह माना जाता है कि एक बार यहां एक देव प्रकट हुए थे और उन्हें यह नदी बहुत पसंद आई। उन्होंने इस नदी की सुन्दरता को बढ़ाने के लिए इस पर एक रात में बांध बनाने का प्रयास किया, लेकिन यह प्रयास पूरा नहीं हो पाया और बांध अधूरा ही रह गया। नदी के पास ही हर वर्ष भव्य मेले का आयोजन भी किया जाता है। इस मेले में पर्यटक जशपुर की परंपराओं और संस्कृति की शानदार झलक देख सकते हैं।

 कैलाश गुफा 
समरबार संस्कृत महाविद्यालय के पास स्थित कैलाश गुफा बहुत खूबसूरत है। यह महाविद्यालय देश का दूसरा महाविद्यालय है और जंगलों में स्थित है। कैलाश गुफा का निर्माण पहाड़ियों को काटकर बडी ही खूबसूरती के साथ किया गया है। गुफा के पास मीठे पानी की जलधारा है। जहां पर पर्यटक अपनी प्यास बुझा सकते हैं। पर्यटकों में यह गुफा बहुत लोकप्रिय है। इसे देखने के लिए पर्यटक प्रतिदिन यहां आते हैं।

 महागिरजा घर कुनकुरी 
एशिया का दूसरा सबसे महत्वपूर्ण चर्च महागिरिजाघर जशपुर में स्थित है। इसका निर्माण 1962 ई. में आरम्भ हुआ था और श्रद्धालुओं के लिए इसे 27 अक्टूबर 1979 ई. को खोला गया था। इस चर्च में लोहे के सात पवित्र चिन्ह भी बने हुए हैं, जो पर्यटकों को बहुत पसंद आते हैं। स्थानीय लोगों में इस चर्च के प्रति बड़ी श्रद्धा है और वह पूजा करने के लिए प्रतिदिन यहां आते हैं। यह चर्च बड़ा खूबसूरत है। इसकी सुन्दरता को निहारने के लिए पर्यटक यहां आते हैं और इसके खूबसूरत दृश्यों को अपने कैमर में कैद करके ले जाते हैं।

 दनगरी झरना 
जशपुर के जंगलों में स्थित दनगरी झरना बहुत खूबसूरत है। जंगलों की सैर के दौरान पर्यटक इस झरने के खूबसूरत दृश्य देख सकते हैं। यह झरना जशपुर से मात्र दो घंटे की दूरी पर है।

 आवागमन 
वायु मार्ग
पर्यटकों की सुविधा के लिए छत्तीसगढ़ की राजधानी रायपुर में हवाई अड्डे का निर्माण किया गया है। यहां से पर्यटक बसों व टैक्सियों द्वारा आसानी से 450 किमी दूर जशपुर तक पहुंच सकते हैं।

 इन्हें भी देखें 
 जशपुर ज़िला

 सन्दर्भ 

श्रेणी:जशपुर ज़िला
श्रेणी:छत्तीसगढ़ के नगर
श्रेणी:जशपुर ज़िले के नगर
श्रीगंगानगर जिला

अनूपगढ़ (पुराना जिला श्रीगंगानगर ) ज़िला भारत के राजस्थान राज्य का एक ज़िला है। ज़िले का मुख्यालय श्रीगंगानगर है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990 ज़िले को "राजस्थान का पंजाब " कहा जाता है इसका करण यहाँ पंजाबियो की बहुतायत है। यह "राजस्थान का अन्नदाता " जेसे नामो से भी मशहूर है।

 भूगोल  
श्री गंगानगर ज़िला 28.4-30.6 अक्षांश और 72.2-75.3 देशांतर के मध्य पड़ता है। इस ज़िले का क्षेत्रफल 10,978 वर्ग किलों मीटर या 1,115,466 हेक्टेयर है पूर्व में हनुमानगढ़ जिला (जो की 12 जुलाई 1994 को इसी से अलग हुआ था) लगता है तथा दक्षिण में बीकानेर ज़िले से और पश्चिम में पाकिस्तान के पंजाब प्रांत के बहावलनगर ज़िले से और उतर में भारत के पंजाब राज्य से लगता है। हरियाणा राज्य भी श्री गंगानगर ज़िले की सीमा से 15 किमी दूर है।

 इतिहास 
इस ज़िले का नाम बीकानेर के महाराजा गंगासिंह के नाम पर पड़ा है। इस समय यह बहुत ही अधिक निर्जन स्थानो में से था। पहले इसका नाम राम नगर था। इसका प्राचीन नाम रामू जाट की ढाणी था।वर्तमान में ये भूभाग सोढल गढ़ और चुंघेर जैसे दुर्गों को अपने आप में सँजोये हुआ है।

 इन्हें भी देखें 
 श्रीगंगानगर
 राजस्थान
 राजस्थान के जिले

 सन्दर्भ 

श्रेणी:राजस्थान के जिले
*
चूरू जिला

चूरू ज़िला भारत के राजस्थान राज्य का एक ज़िला है। ज़िले का मुख्यालय चूरू है, जो राज्य की राजधानी, जयपुर, से लगभग 200 किमी उत्तर में स्थित है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975 ज़िले का साक्षरता दर 66.8% है।

 इन्हें भी देखें 
 चूरू
 राजस्थान
 राजस्थान के जिले

 सन्दर्भ 

श्रेणी:राजस्थान के जिले
*
दीपगीत

दीपगीत महादेवी वर्मा की दीपक संबंधी कविताओं का संग्रह है। दीप महादेवी जी का प्रिय प्रतीक है। डॉ शुभदा वांजपे के विचार से दीप महादेवी वर्मा का महत्त्वपूर्ण प्रतीक है, प्रो श्याम मिश्र महादेवी की कविता में दीपक को साधनारत आत्मा का प्रतीक मानते हैं और प्रकाशक का कहना है कि अंधेरे में आलोक को नए नए अर्थ देती दीपगीत की कविताएँ मानवीय करुणा को रेखांकित करती हैं। निःसंदेह इन कविताओं के दीपकों में आशा की किरन और तिमिर से जूझने का साहस दिखाई देता है।

संग्रह में महादेवी के 46 गीत है जिसमें उनके कुछ अत्यंत लोकप्रिय गीत भी शामिल हैं जैसे दीप मेरे जल अकंपित घुल अचंचल, सब बुझे दीपक जला लूँ, किसी का दीप निष्ठुर हूँ, मधुर मधुर मेरे दीपक जल, क्यों न तुमने दीप बाला, जब यह दीप थके तब आना, धूप सा तन दीप सी मैं और यह मंदिर का दीप इत्यादि। इन सारे दीपगीतों को एक जगह देखना निश्चय ही आनंददायक है।

भूमिका यद्यपि केवल तीन पृष्ठों की है लेकिन इसको 'तमसो मा ज्योतिर्गमय' शीर्षक देकर उन्होंने संग्रह का उद्देश्य भी स्पष्ट कर दिया है। उनकी अन्य पुस्तकों की तरह इस संग्रह की भूमिका भी अत्यंत रोचक और सारगर्भित है। जिससे उनके दीपक प्रेम को समझने में तो सहायता मिलती ही है, दीपक के सांस्कृतिक महत्व के विषय में भी प्रमाणिक जानकारी मिलती है। 

दीपक के प्रति अपने अनुराग का कारण बताते हुए वे कहती हैं- "भारत के कला अलंकरण, आस्था, ज्ञान, सौंदर्य-बोध, साहित्य आदि में दीपक का प्रतीक विशेष महत्त्व रखता है। मेरे निकट भी वह प्रतीक इतना आवश्यक है कि मैं उसके माध्यम से बुद्धि और हृदय दोनों की बात सहज ही कह सकती हूँ।"

संग्रह में पाँच सुंदर रेखा चित्र भी हैं पर यह पता नहीं चलता कि ये रेखाचित्र महादेवी वर्मा द्वारा बनाए गए है या किसी अन्य कलाकार द्वारा।

 टीका-टिप्पणी 

श्रेणी:कविता संग्रह
श्रेणी:महादेवी वर्मा
बोरिस येल्तसिन

अंगूठाकार|295x295पिक्सेल|बोरिस येल्तसिन
बोरिस निकोलयविच येल्तसिन (1 फरवरी 1931 – 23 अप्रैल 2007) रूस के प्रथम राष्ट्रपति थे।

श्रेणी:रूस के राष्ट्रपति
यह रूस के राष्ट्रपति बनने से पहले इन्होंने,१९९१ ई. में सोवियत संघ की समाप्ति की घोषणा की थी, जिससे नए १५ राष्ट्रों का निर्माण हूआ।इनका
कार्यकाल 'शोक थेरेपी' के कारण संकटपूर्ण रहा। राष्ट्रपति येल्तसिन और अन्य उच्च अधिकारियों ने सगे-संबंधियों ने सरकारी कल-कारखानों और कृषि-फार्मों को मिट्टी के मोल पर खरीद लिया। चूंकि कल-कारखानों की बिक्री-किमतें बहुत कम थीं,इसे इतिहास की सबसे बड़ी गैराज सेल के नाम से भी जाना जाता है, जो कि येल्तसिन के कार्यकाल में हुई थी।
समय मण्डल

thumb|300px|right|समय मण्डल मानचित्र

समय मण्डल पृथ्वी के ऐसे क्षेत्र हैं जहाँ पर समय का एक सा मानकीकरण कर दिया गया है। ये सारे क्षेत्र अपने स्थानीय समय को ग्रीनिच माध्य समय (ग्रीनविच मानक समय) के अनुसार गणते हैं। भारत में यह समय गणना +५:३० घंटे है।

 बाहरी कड़ियाँ 

 Indian Time Zone Converter: गणना स्थानीय समय अब अतीत में व्यापक दुनिया है और भविष्य में

श्रेणी:समय मंडल
जॉर्ज वॉशिंगटन

thumb|एक अमरीकी डॉलर का सिक्का जिस पर जार्ज वाशिंगटन का चित्र अंकित है
जार्ज वाशिंगटन (अंग्रेज़ी: George Washington) (जन्म: २२ फरवरी, १७३२ मृत्यु: १४ दिसंबर १७९९) संयुक्त राज्य अमेरिका के पहले राष्ट्रपति थे। उन्होंने अमेरिकी सेना का नेतृत्व करते हुए ब्रिटेन के ऊपर अमरीकी क्रान्ति (१७७५-१७८३) में विजय हासिल की। उन्हें १७८९ में अमरीका का पहला राष्ट्रपति चुना गया।

आज भी अमरीका में उनके नाम का सिक्का चलता है।

 प्रारम्भिक जीवन 
उनकी माता का नाम मैरी बॉल और पिता का नाम औगस्टाइन वॉशिंगटन था। वे दोनो एक स्थानीय विश्वविद्यालय में शिक्षक थे। बतौर बालक, वॉशिंगटन ने बहुत लंबे समय तक किसी विद्यालय में प्रवेश नहीं लिया। उनके पूर्वज इंग्लैंड से आए थे, और उनके परदादा जॉन वाशिंगटन थे, जो एक अंग्रेजी व्यापारी थे, जो ब्रिटिश अमेरिका के वर्जीनिया उपनिवेश में चले गए थे।

जॉर्ज वाशिंगटन के बारे में एक प्रचलित लेकिन झूठी कहानी है कि एक बार उन्होंने बचपन में अपने पिता के चेरी वृक्ष को काट दिया। जब उनके पिता ने पूछा तो उन्होंने झूठ नहीं कहा और सच-सच बता की पेड़ उन्होंने ही काटा है। यह कहानी यह बताने के लिए बताई और कही जाती है कि वॉशिंगटन कितने ईमानदार थे। लेकिन मज़ेदार बात ये हैं कि यह कहानी ईमानदार (सच) नहीं है और यह पार्सन वीम्स द्वारा गढ़ी गई थी। ये वर्जीनिया की सेना मे रहे तथा उसकी विधायिका के सदस्य रहे जब अमेरिका गुलाम था।

सन्दर्भ

 बाहरी कड़ियाँ 

श्रेणी:अमेरिका के राष्ट्रपति
श्रेणी:अमेरिकी राजनीतिज्ञ
शकुन्तला देवी

शकुन्तला देवी (4 नवम्बर 1929 - 21 अप्रैल 2013) जिन्हें आम तौर पर "मानव कम्प्यूटर" के रूप में जाना जाता है, बचपन से ही अद्भुत प्रतिभा की धनी एवं मानसिक परिकलित्र (गणितज्ञ) थीं। उनकी प्रतिभा को देखते हुए उनका नाम 1982 में ‘गिनीज़ बुक ऑफ वर्ल्ड रिकॉर्ड्स’ में भी शामिल किया गया।

 जीवन 
शकुंतला देवी का जन्म भारत के बंगलौर नामक महानगर में एक धार्मिक कन्नड़ ब्राह्मण परिवार में हुआ था।

उनके ८४वें जन्मदिन पर ४ नवम्बर २०१३ को गूगल ने उनके सम्मान में उन्हें गूगल डूडल समर्पित किया।

 पुस्तकें 
शंकुतला देवी

इन्हें भी देखें
 शकुन्तला देवी (फ़िल्म)

 सन्दर्भ 

 बाहरी कड़ियाँ 

श्रेणी:1929 में जन्मे लोग
श्रेणी:२०१३ में निधन
श्रेणी:भारतीय गणितज्ञ
श्रेणी:भारतीय महिला गणितज्ञ
कुँवर सिंह

right |thumb|भारतीय स्वतंत्रता के प्रथम संग्राम (१८५७) के कुंवर सिंह
thumb|300px|वीर कुंवर सिंह
कुंवर सिंह (13 नवंबर 1777 - 26 अप्रैल 1858) सन 1857 के प्रथम भारतीय स्वतंत्रता संग्राम] के सिपाही और महानायक थे। अन्याय विरोधी व स्वतंत्रता प्रेमी बाबू कुंवर सिंह कुशल सेना नायक थे। इनको 80 वर्ष की उम्र में भी लड़ने तथा विजय हासिल करने के लिए जाना जाता है।

 जीवन अवधि 

वीर कुंवर सिंह का जन्म 13 नवम्बर 1777 को बिहार के भोजपुर जिले के जगदीशपुर गांव के एक क्षत्रिय जमीनदार परिवार  में हुआ था। इनके पिता बाबू साहबजादा सिंह एक साधारण किसान थे। वे अंग्रेजी सरकार के प्रति विश्वासपात्र बने जिसके कारण उन्हें भोजपुर जिले की जमींदारी मिली थी। उनके माताजी का नाम पंचरत्न कुंवर था. 
उनके छोटे भाई अमर सिंह, दयालु सिंह और राजपति सिंह एवं इसी खानदान के बाबू उदवंत सिंह, उमराव सिंह तथा गजराज सिंह नामी जागीरदार रहे तथा अपनी आजादी कायम रखने के खातिर सदा लड़ते रहे।  

 1857 के संग्राम में बाबू कुंवर सिंह 
1857 में अंग्रेजों को भारत से भगाने के लिए हिंदू और मुसलमानों ने मिलकर कदम बढ़ाया। मंगल पांडे की बहादुरी ने सारे देश में विप्लव मचा दिया।http://www.khabarexpress.com/Vartmaan-Sahitya-Magzine-1-7- 
177.html बिहार की दानापुर रेजिमेंट, बंगाल के बैरकपुर और रामगढ़ के सिपाहियों ने बगावत कर दी। मेरठ, कानपुर, लखनऊ, इलाहाबाद, झांसी और दिल्ली में भी आग भड़क उठी। ऐसे हालात में बाबू कुंवर सिंह ने अपने सेनापति मैकु सिंह एवं भारतीय सैनिकों का नेतृत्व किया।

27 अप्रैल 1857 को दानापुर के सिपाहियों, भोजपुरी जवानों और अन्य साथियों के साथ आरा नगर पर बाबू वीर कुंवर सिंह ने कब्जा कर लिया। अंग्रेजों की लाख कोशिशों के बाद भी भोजपुर लंबे समय तक स्वतंत्र रहा। जब अंग्रेजी फौज ने आरा पर हमला करने की कोशिश की तो बीबीगंज और बिहिया के जंगलों में घमासान लड़ाई हुई। बहादुर स्वतंत्रता सेनानी जगदीशपुर की ओर बढ़ गए। आरा पर फिर से कब्जा जमाने के बाद अंग्रेजों ने जगदीशपुर पर आक्रमण कर दिया। बाबू कुंवर सिंह और अमर सिंह को जन्म भूमि छोड़नी पड़ी। अमर सिंह अंग्रेजों से छापामार लड़ाई लड़ते रहे और बाबू कुंवर सिंह रामगढ़ के बहादुर सिपाहियों के साथ बांदा, रीवां, आजमगढ़, बनारस, बलिया, गाजीपुर एवं गोरखपुर में विप्लव के नगाड़े बजाते रहे। ब्रिटिश इतिहासकार होम्स ने उनके बारे में लिखा है, 'उस बूढ़े राजपूत ने ब्रिटिश सत्ता के विरुद्ध अद्भुत वीरता और आन-बान के साथ लड़ाई लड़ी। यह गनीमत थी कि युद्ध के समय कुंवर सिंह की उम्र अस्सी के करीब थी। अगर वह जवान होते तो शायद अंग्रेजों को 1857 में ही भारत छोड़ना पड़ता।

वीरगति
इन्होंने 23 अप्रैल 1858 में, जगदीशपुर के पास अंतिम लड़ाई लड़ी। ईस्ट इंडिया कंपनी के भाड़े के सैनिकों को इन्होंने पूरी तरह खदेड़ दिया। उस दिन बुरी तरह घायल होने पर भी इस बहादुर ने जगदीशपुर किले से "यूनियन जैक" नाम का झंडा उतार कर ही दम लिया। वहाँ से अपने किले में लौटने के बाद 26 अप्रैल 1858 को इन्होंने वीरगति पाई।

सन्दर्भ

इन्हें भी देखें
प्रथम भारतीय स्वतंत्रता संग्राम
वीर कुँवर सिंह विश्वविद्यालय

 बाहरी कड़ियाँ 
 स्मरण : बाबू कुंवर सिंह (जागरण-याहू)

श्रेणी:1777 में जन्मे लोग
श्रेणी:1858 में निधन
श्रेणी:बिहार के लोग
श्रेणी:भारतीय स्वतंत्रता सेनानी
परमहंस योगानन्द

परमहंस योगानन्द (5 जनवरी 1893 – 7 मार्च 1952), बीसवीं सदी के एक आध्यात्मिक गुरू, योगी और संत थे। उन्होंने अपने अनुयायियों को क्रिया योग उपदेश दिया तथा पूरे विश्व में उसका प्रचार तथा प्रसार किया। योगानंद के अनुसार क्रिया योग ईश्वर से साक्षात्कार की एक प्रभावी विधि है, जिसके पालन से अपने जीवन को संवारा और ईश्वर की ओर अग्रसर हुआ जा सकता है। योगानन्द प्रथम भारतीय गुरु थे जिन्होने अपने जीवन के कार्य को पश्चिम में किया। योगानन्द ने १९२० में अमेरिका के लिए प्रस्थान किया। संपूर्ण अमेरिका में उन्होंने अनेक यात्रायें की। उन्होंने अपना जीवन व्याख्यान देने, लेखन तथा निरन्तर विश्व व्यापी कार्य को दिशा देने में लगाया। उनकी उत्कृष्ट आध्यात्मिक कृति योगी कथामृत (An Autobiography of a Yogi) की लाखों प्रतियां बिकीं और वह सर्वाधिक बिकने वाली आध्यात्मिक आत्मकथा रही है।

 जन्म 
परमहंस योगानन्द का जन्म मुकुन्दलाल घोष के रूप में ५ जनवरी १८९३, को गोरखपुर, उत्तरप्रदेश में कायस्थ जाति में  हुआ था।

 पारिवारिक पृष्ठभूमि 

योगानन्द के पिता भगवती चरण घोष बंगाल नागपुर रेलवे में उपाध्यक्ष के समकक्ष पद पर कार्यरत थे। योगानन्द अपने माता पिता की चौथी सन्तान थे। उनके माता पिता क्रियायोगी लाहिड़ी महाशय के शिष्य थे।

 गुरु 
श्रीयुक्तेश्वर गिरि

 उपदेश 
क्रिया योग

बाहरी कड़ियाँ

 योगी कथामृत (हिन्दी में) डाउनलोड करें
 
 The lineage of Gurus with Yogananda
Self-Realization Fellowship
 भारतीय योगदा सत्संग सोसायटी

श्रेणी:आध्यात्मिक गुरू
श्रेणी:योग
श्रेणी:भारतीय योगी
फलों की सूची

अंगूठाकार|एक किराने की दुकान पर बिक्री के लिए रखे गए विभिन्न फल
 अंगूर 
 अंजीर
 अनन्नास
 अनार 
 अमरूद 
 आड़ू
 आम 
 आलू बुखारा
 इमली 
 कमरख
 कसेरू
 करौंदा
 किन्नू
 केला
 खजूर
 खरबूजा
 खुबानी
 गन्ना 
 चीकू
 जामुन 
 जायफल
 तरबूज
 नारियल 
 नाशपाती
 नीबू
 पपीता 
 फ़ालसा
 बेर 
 मुसम्मी 
 रसभरी
 संतरा
 लीची
 लुकाट
 शरीफा(सीताफल)
 शहतूत
 सेब
 बाहरी कड़ियाँ 
 Fruits book - फलों की सूची 

श्रेणी:फल
बड़हल

- मकोई
बेर

right|thumb|300px|डाली में लगा हुआ बेर का फल
right|thumb|300px|पके हुए बेर
बेर (वानस्पतिक नाम : Ziziphus mauritiana) फल का एक प्रकार हैं। कच्चे फल हरे रंग के होते हैं। पकने पर थोड़ा लाल या लाल-हरे रंग के हो जाते हैं।
अंगूठाकार|300x300पिक्सेल|बेर की एक प्रजाति
बेर एक ऐसा फलदार पेड़़ है जो कि एक बार पूरक सिंचाई से स्थापित होने के पश्चात वर्षा के पानी पर निर्भर रहकर भी फलोत्पादन कर सकता है। यह एक बहुवर्षीय व बहुउपयोगी फलदार पेड़ है जिसमें फलों के अतिरिक्त पेड़ के अन्य भागों का भी आर्थिक महत्व है। शुष्क क्षेत्रों में बार-बार अकाल की स्थिति से निपटने के लिए भी बेर की बागवानी अति उपयोगी सिद्ध हो सकती है। इसकी पत्तियाँ पशुओं के लिए पौष्टिक चारा प्रदान करती है जबकि इसमें प्रतिवर्ष अनिवार्य रूप से की जाने वाली कटाई-छंटाई से प्राप्त कांटेदार झाड़ियां खेतों व ढ़ाणियों की रक्षात्मक बाड़ बनाने व भण्डारित चारे की सुरक्षा के लिए उपयोगी है।

बेर खेती ऊष्ण व उपोष्ण जलवायु में आसानी से की जा सकती है क्योंकि इसमें कम पानी व सूखे से लड़ने की विशेष क्षमता होती है बेर में वानस्पतिक बढ़वार वर्षा ऋतु के दौरान व फूल वर्षा ऋतु के आखिर में आते है तथा फल वर्षा की भूमिगत नमी के कम होने तथा तापमान बढ़ने से पहले ही पक जाते है। गर्मियों में पौधे सुषुप्तावस्था में प्रवेश कर जाते है व उस समय पत्तियाँ अपने आप ही झड़ जाती है तब पानी की आवश्यकता नहीं के बराबर होती है। इस तरह बेर अधिक तापमान तो सहन कर लेता है लेकिन शीत ऋतु में पड़ने वाले पाले के प्रति अति संवेदनशील होता है। अतः ऐसे क्षेत्रों में जहां नियमित रूप से पाला पड़ने की सम्भावना रहती है, इसकी खेती नहीं करनी चाहिए।

जहां तक मिट्टी का सवाल है, बलुई दोमट मिट्टी जिसमें जीवांश की मात्रा अधिक हो इसके लिए सर्वोत्तम मानी जाती है, हालाकि बलुई मिट्टी में भी समुचित मात्रा में देशी खाद का उपयोग करके इसकी खेती की जा सकती है। हल्की क्षारीय व हल्की लवणीय भूमि में भी इसको लगा सकते है। बेर में 300 से भी अधिक किस्में विकसित की जा चुकी है परन्तु सभी किस्में बारानी क्षेत्रों में विशेषकर कम वर्षा वाले क्षेत्रों के लिए उपयुक्त नहीं है। ऐसे क्षेत्रों के लिए अगेती व मध्यम अवधि में पकने वाली किस्में ज्यादा उपयुक्त पाई गई है। बेर की व्यावसायिक खेती व प्रबन्धन  (केन्द्रीय शुष्क क्षेत्र अनुसंधान संस्थान, जोधपुर)

सन्दर्भ

इन्हें भी देखें
 बनबेर

 बाहरी कड़ियाँ 
 बेर-व्यवसायिक खेती व प्रबंधन (विकासपीडिया)
 बेर की उत्तम खेती (उत्तमकृषि)
 बेर की खेती (ग्रामीण सूचना एवं ज्ञान केंद्र)
 बेर : कैल्शियम से भरपूर (वेबदुनिया)

श्रेणी:भारत के वृक्ष
श्रेणी:फल
आड़ू

right|thumb|200px|शाखा पर आड़ू के फल
आड़ू या सतालू (अंग्रेजी नाम : पीच (Peach); वास्पतिक नाम : प्रूनस पर्सिका; प्रजाति : प्रूनस; जाति : पर्सिका; कुल : रोज़ेसी) का उत्पत्ति स्थान चीन है। कुछ वैज्ञानिकों का मत है कि यह ईरान में उत्पन्न हुआ। यह पर्णपाती वृक्ष है। भारत के पर्वतीय तथा उपपर्वतीय भागों में इसकी सफल खेती होती है। ताजे फल खाए जाते हैं तथा फल से फलपाक (जैम), जेली और चटनी बनती है। फल में चीनी की मात्रा पर्याप्त होती है। जहाँ जलवायु न अधिक ठंढी, न अधिक गरम हो, 15 डिग्री फा. से 100 डिग्री फा. तक के ताप वाले पर्यावरण में, इसकी खेती सफल हो सकती है। इसके लिए सबसे उत्तम मिट्टी बलुई दोमट है, पर यह गहरी तथा उत्तम जलोत्सरण वाली होनी चाहिए। भारत के पर्वतीय तथा उपपर्वतीय भागों में इसकी सफल खेती होती है।

आड़ू दो जाति के होते हैं- 

(1) देशी; उपजातियाँ: आगरा, पेशावरी तथा हरदोई; 

(2) विदेशी; उपजातियाँ: बिडविल्स अर्ली, डबल फ्लावरिंग, चाइना फ्लैट, डाक्टर हाग, फ्लोरिडाज़ ओन, अलबर्टा आदि। 

प्रजनन कलिकायन द्वारा होता है। आड़ू के मूल वृंत पर रिंग बडिंग अप्रैल या मई मास में किया जाता है। स्थायी स्थान पर पौधे 15 से 18 फुट की दूरी पर दिसंबर या जनवरी के महीने में लगाए जाते हैं। सड़े गोबर की खाद या कंपोस्ट 80 से 100 मन तक प्रति एकड़ प्रति वर्ष नवंबर या दिसंबर में देना चाहिए। जाड़े में एक या दो तथा ग्रीष्म ऋतु में प्रति सप्ताह सिंचाई करनी चाहिए। सुंदर आकार तथा अच्छी वृद्धि के लिए आड़ू के पौधे की कटाई तथा छंटाई प्रथम दो वर्ष भली भांति की जाती है। तत्पश्चात् प्रति वर्ष दिसंबर में छंटाई की जाती है। जून में फल पकता है। प्रति वृक्ष 30 से 50 सेर तक फल प्राप्त होते हैं। स्तंभ छिद्रक (स्टेम बोरर), आड़ू अंगमारी (पीच ब्लाइट) तथा पर्ण परिकुंचन (लीफ कर्ल) इसके लिए हानिकारक कीड़े तथा रोग हैं। इन रोगों से इस वृक्ष की रक्षा कीटनाशक द्रव्यों के छिड़काव (स्प्रे) द्वारा सुगमता से की जाती है।

आड़ू (Peach) में बहुत सारे लाभकारी पोषक तत्त्व होते हैं जैसे प्रोटीन, वसा, फाइबर, कैल्शियम, पोटेशियम, शुगर आदि। जो हमारे शरीर के लिए बहुत लाभकारी होते हैं। 

चित्रदीर्घा

 सन्दर्भ  

 Huxley, A., ed. (1992). New RHS Dictionary of Gardening. Macmillan ISBN 0-333-47494-5.
 National Center for Home Food Preservation—Freezing Peaches
 Prunus persica images at bioimages.vanderbilt.edu
 California commercial production terminology and standards

श्रेणी:फल
श्रेणी:प्रूनस
श्रेणी:Flora of Asia
श्रेणी:Flora of China
श्रेणी:Native crops of China
श्रेणी:Vietnamese ingredients
श्रेणी:Symbols of Georgia (U.S. state)